text: Dødsulykke: 19-årig kæreste udenfor livsfare
  20 september 2014 kl. 08.11
  En 19-årig kvinde fra Vojens er nu udenfor livsfare efter fredagens ulykke på E20 ved Taulov. Hendes 18-årige kæreste omkom.
  Kvinden blev overført til Odense Universitetshospital med blandt andet bækkenbrud, kraniebrud og blødninger i den ene lunge. Det oplyser vagtchefen ved Sydøstjyllands Politi til TV SYD.
  Kvindens tilstand er stabil og hun er udenfor livsfare.
  Både den 19-årige kvinde og den 18-årige mands pårørende er underrettet.
  